Versindaba Lawrence Ferlinghetti Archives : Versindaba
Louis Esterhuizen. Lawrence Ferlinghetti wys halfmiljoenrand se prysgeld van die hand
Lawrence Ferlinghetti (foto) is 'n gerekende digter, oud-uitgewer, boekhandelaar, kunstenaar en menseregte-aktivis wat in sy leeftyd al vele pryse en ander bekronings ingepalm het. Via 'n skakel by die VSA se Poetry Foundation beland ek toe op New Directions, uitgewer van Ferlinghetti se boeke, se webblad waar die volgende aankondiging gemaak word: "Late last week, we learned that famed poet, publisher, bookstore owner, artist, and activist Lawrence Ferlinghetti had been awarded the Janus Pannonius International Poetry Prize from the Hungarian PEN Club, a chapter of the larger PEN organization. Established this year, the prize carries a 50,000 Euro financial award."
Getrou aan sy aard her Ferlinghetti egter die ontstaansgeskiedenis (en befondsing) van dié prys nagevors en gevind dat 'n beduidende deel van die prysgeld deur die Hongaarse regering bewillig word; 'n regering wat al telkens in die verlede gekritiseer is vir die wyse waarop vryheid van spraak op sowel amptelike as nie-amptelike maniere onderdruk word.
Ferlinghetti het derhalwe besluit om dié eer van die hand te wys en het onderstaande brief aan die president van die Hongaarse PEN-organisasie geskryf:
Hierop het Szocs onderneem om wel die voorgestelde kanalisering van fondse na 'n gesublimeerde skrywer te ondersoek. As teenvoorstel het hy egter aangebied dat die regering sy bydrae tot die prysgeld geskrap word.
Hiervoor was Ferlinghetti egter nie te vinde nie; sy antwoord was kort en kragtig:
Nou ja, toe. 'n Man van intergriteit, inderdaad.
Hieronder volg een van Ferlinghetti se gedigte wat ek op die internet kon opspoor …
Tags: Janus Pannonius International Poetry Prize, Lawrence Ferlinghetti
Desmond Painter. Ferlinghetti se bofbalgedig
Ek het gister belowe om vanoggend 'n sportgedig deur Lawrence Ferlinghetti op hierdie blog te plaas. Ferlinghetti is natuurlik nie spesifiek bekend vir gedigte oor sport nie, maar hy het ten minste een klassieke gedig oor bofbal geskryf. Ag, eintlik handel sy "Baseball Canto" oor soveel meer as bofbal… Dit is myns insiens 'n briljante gedig oor die ineengevlegtheid van sport en politiek, sport en ideologie, en sport en verskillende soorte maatskaplike identiteite en aspirasies. En aan die ander kant gebruik Ferlinghetti sport en bofbal bloot as metafoor vir 'n besinning oor kultuurpolitieke kwessies in die VSA van sy tyd. Lees maar self: